El règim de drets de plantació ha estat substituït des del gener de 2016 per un règim d'autoritzacions.
El Reglament (CE) núm. 1308/2013 estableix un sistema per a la gestió de plantacions de vinya a nivell de la UE basat en autoritzacions.
Les autoritzacions es poden obtenir a través de tres vies:
Tràmits de les plantacions de vinya
El Reglament (CE) núm. 1308/2013 estableix un sistema per a la gestió de les plantacions de vinya en l'àmbit de la Unió Europea basat en un règim d'autoritzacions.
Aquest sistema pretén assegurar un creixement ordenat de les plantacions de vinya durant el període 2016-2030.
Aquest reglament es desplega en el Reglament Delegat (UE) n0 2018/273 de la Comissió, de 11 de desembre 2017 i en el Reglament d'execució n0 2018/274 de la Comissió, de 11 de desembre 2017.
Alguns aspectes d'aquesta normativa europea, a nivell d'Estat membre, es concreten en el Reial Decret 1338/2018, de 29 d'octubre, pel qual es regula el potencial de producció vitícola i en la seva modificació amb el Reial Decret 536/2019 de 20 de setembre de 2019.
pel qual es crea l'organització comuna de mercats dels productes agraris i pel qual es deroguen els Reglaments (CEE) núm. 922/72, (CEE) núm. 234/79, (CE) núm. 1037/2001 i (CE) núm. 1234/2007.
pel qual es completa el Reglament (UE) núm. 1308/2013 del Parlament Europeu i del Consell pel que fa al règim d'autoritzacions per a plantacions de vinya, el registre vitícola, els documents d'acompanyament, la certificació, el registre d'entrades i sortides, les declaracions obligatòries, les notificacions i la publicació de la informació notificada, y pel qual es completa el Reglament (UE) núm. 1306/2013 del Parlament Europeu y del Consell pel que fa als controls i sancions pertinents, pel qual es modifiquen els Reglaments (CE) núm. 555/2008, (CE) núm. 606/2009 i (CE) núm. 607/2009 de la Comissió i pel qual es deroguen el Reglament (CE) núm. 436/2009 de la Comissió i el Reglament Delegat (UE) 2015/560 de la Comissió.
pel qual s'estableixen les normes de desenvolupament del Reglament (UE) núm. 1308/2013 del Parlament Europeu i del Consell pel que fa al règim d'autoritzacions per plantacions de vinya, la certificació, el registre d'entrades i sortides, les declaracions obligatòries i les notificacions, y del Reglament (UE) núm. 1306/2013 del Parlament Europeu y del Consell pel que fa als controls pertinents, i pel qual es deroga el Reglament d'Execució (UE) 2015/561 de la Comissió.
pel qual es regula el potencial de producció vitícola.
pel qual es modifica el Reial Decret 1338/2018, de 29 d'octubre, pel qual es regula el potencial de producció vitícola.
El titular que disposa del dret de plantació en cartera, segons consti en el Registre vitivinícola de Catalunya (RVC), ha de presentar sol·licitud de conversió d'un dret de plantació a una autorització.
Pot presentar la sol·licitud fins al 31 de desembre de 2020, indicant la superfície de la plantació i la seva localització específica amb informació de codi/s SIGPAC a plantar.
A més, el sol·licitant ha de tenir a la seva disposició, en propietat, o en règim d'arrendament o parceria, demostrant mitjançant document liquidat dels corresponents tributs, la superfície on vol plantar.
La persona titular de la parcel·la on s'acabi plantant i la persona propietària del dret han de ser la mateixa.
Transformat el dret en autorització, el període de validesa és el mateix que marca la caducitat del dret d'origen.
Per tant, aquest serà l'únic cas en què, de manera excepcional, una autorització pot tenir una durada superior als 3 anys.
En el cas de noves plantacions, cada Estat membre pot concedir autoritzacions anuals per una superfície de fins a l'1% de la superfície total plantada calculada respecte el 31 de juliol de l'any anterior.
Aquest percentatge no pot ser mai 0%, sempre hi ha d'haver un lleuger creixement.
Es pot limitar l'emissió d'autoritzacions a escala regional per a superfícies DO, sempre prèvia justificació per tal d'evitar riscos d'oferta excessiva o devaluació de les figures de qualitat.
El període per a sol·licitar una nova plantació pel mecanisme de salvaguarda, serà del 15 de gener fins a l'últim dia de febrer de cada any, ambdós inclosos.
En el procediment de concessió s'apliquen uns criteris d'admissibilitat i de prioritat.
Pel que fa als criteris d'admissibilitat, en la data d'obertura del termini de sol·licituds (15 de gener):
En el cas que la nova plantació sigui en una zona geogràfica delimitada per una DO, i que l'any de la sol·licitud s'apliqui una limitació de superfície per a les autoritzacions de nova plantació en aquesta DO, perquè la sol·licitud sigui admissible: el sol·licitant haurà d'indicar a la seva sol·licitud si la producció d'aquesta superfície es destinarà o no a elaborar vi amb aquesta DO.
Criteris de prioritat a aplicar per tal de concedir les noves plantacions:
La puntuació dels criteris establerts a l'Annex III "Valoració dels criteris de prioritat" i l'Annex V "Tipus de petites i mitjanes explotacions: Catalunya".
Les autoritzacions per a noves plantacions concedides tindran una validesa de màxim 3 anys comptabilitzats a partir de la data de la notificació de la resolució de la sol·licitud de l'autorització.
En qualsevol cas, el termini de validesa no podrà superar el 31 de Desembre de 2030.
La plantació s'haurà de mantenir en règim d'explotació un període mínim de 5 anys i no es podrà vendre ni arrendar a una altre persona física o jurídica excepte per causes de força major.
Des de l'1 de gener de 2016, per poder replantar una vinya arrancada, s'ha d'obtenir una autorització de replantació.
Aquesta s'ha de presentar abans del final de la segona campanya següent a la campanya en la que s'ha notificat la resolució d'arrancada.
Si transcorregut aquest termini no s'ha sol·licitat l'autorització per la replantació, es perdrà el dret per a sol·licitar-la.
La sol·licitud haurà d'indicar la superfície de la parcel·la i la localització específica de la superfície arrencada i de la superfície a replantar.
A més, el sol·licitant ha de tenir a la seva disposició, en propietat, o en règim d'arrendament o parceria, demostrant mitjançant document liquidat dels corresponents tributs, la superfície on es vol plantar.
L'autorització s'haurà d'utilitzar a la mateixa explotació on s'hagi arrencat prèviament la vinya.
Les autoritzacions de replantacions es poden restringir totalment, si la superfície a replantar opta per una DO on s'ha aplicat una limitació de concessions de noves plantacions.
En el cas de la sol·licitud de concessió de nova plantació de vinya (règim de salvaguarda) el sol·licitant ha de justificar que en el moment de presentació de la sol·licitud a modificar ja disposava de la nova superfície per a la que es sol·licita la modificació.